### MEMORIU DE PREZENTARE

1. **DENUMIREA PROIECTULUI**

**EXTINDERE HOTEL DORNA**

(Investiție realizată prin POR 2014 -2020,

Axa prioritară 2 - Îmbunătăţirea competitivităţii întreprinderilor mici şi mijlocii

Prioritatea de investiții 2.2 – Sprijinirea creării și extinderea capacităților avansate de

producție și dezvoltarea serviciilor)

1. **TITULAR**

Numele companiei:

**S.C. MERIDIAN TURISM S.R.L.**

Adresa poștală:

**Strada Tudor Vladimirescu nr. 5A,**

**Municipiul Vatra Dornei, județul Suceava**

Nr, tel., fax, adresa e-mail:

**Tel: 0788 022 548.**

Numele persoanelor de contact:

* **director / manager / administrator / reprezentant – Mezdrea Mihai**
* **responsabil pentru protecția mediului – Mezdrea Mihai**

1. **DESCRIEREA CARACTEISTICILOR FIZICE ALE**

**ÎNTREGULUI PROIECT**

* 1. **Rezumat al proiectului**

Beneficiind de un cadru natural curat și lipsit de poluare, stațiunea balneoclimaterică Vatra Dornei dispune de un potențial turistic valoros care poate fi valorificat prin crearea unor spații noi de cazare și relaxare, diversificându-se și serviciile turistice și de agrement în vederea creșterii numărului de turiști.

Profitând de această oportunitate, societatea S.C. MERIDIAN TURISM S.A., proprietarul hotelului „Dorna”, intenționează mărirea capacității de cazare a acestuia, precum și creșterea volumului serviciilor turistice.

Investiția propusă se va afla în apropierea celei mai importante zone turistice a localității și anume zona pârtiilor de schi Dealu Negru, Parc, Parc 2, Veverița, unde turiștii pot practica în sezonul rece sporturi de iarnă.

## Descrierea clădirii existente

Clădirea hotelului „DORNA” a fost executată în mai multe etape, în situația actuală fiind compusă din trei corpuri, separate cu rosturi de tasare, dilatație și antiseismice, fiecare corp având fundație proprie.

Corpul inițial (central, dintre axele D-G) s-a realizat primul, după anul 1990, cu regimul de înălțime D+P+2E+2M. Ulterior clădirea s-a extins pe latura de la sud cu un corp cu regimul de înălțime D+P+2E.

După anul 2009, în baza prevederilor Expertizei tehnice nr. 148/2008, întocmită de S.C. EVA INVEST S.R.L., clădirea s-a extins și pe latura de la nord cu un corp nou, cu regimul de înălțime D+P+4E, sub învelitoarea acestuia și a corpului central realizându-se încă un nivel, în final (situația actuală) clădirea având regimul de înălțime D+P+5E.

În situația actuală hotelul are un număr de 42 unități de cazare (camere cu 2 locuri și apartamente) și dispune de spații pentru servirea mesei la nivelul de restaurant clasic și bar.

Hotelul dispune de bază proprie de tratament balneo-fizioterapie și recuperare medicală, precum și de spații pentru relaxare, hotelul fiind dotat cu piscină, saune, jacuzzi și sală de fitness, amplasate la demisol și la etajul 2.

De asemenea, hotelul dispune de o sală de conferințe cu 20 locuri, situată la etaj 1.

Spațiile tehnice (centrala termică, camera pentru echipamente piscină, spălătorie) se află la demisol.

Circulația pe verticală este asigurată de 2 scări interioare amplasate în case de scări închise, hotelul este prevăzut și cu un ascensor panoramic, amplasat exterior pe latura de la est.

Clădirea este dotată cu instalații termice, electrice, sanitare, hidranți interiori, telefonie și curenți slabi și este racordată la rețelele de alimentare cu apă, energie electrică și la canalizare.

Încălzirea spațiilor și apa caldă menajeră se asigură cu agentul termic care se produce în centrala termică proprie, alimentată cu combustibil solid, (peleți) și cu panouri solare presurizate, amplasate pe acoperiș.

## Intervenții propuse la clădirea existentă

Intervențiile prevăzute a se realiza la corpul de clădire existent, vor fi cele strict necesare realizării unei legături cu corpul nou al hotelului, care se va amplasa pe parcela de teren de vis-a-vis.

Legătura dintre cele două corpuri se va face printr-o pasarelă închisă, la nivelul etajelor 1.

Accesul turiștilor la pasarelă se va face din holul de recepție din corpul existent, printr-un lift care se va amplasa lângă liftul existent. Cel de al doilea lift se va amplasa în exteriorul clădirii, adiacent peretelui din axul 1 și va avea două opriri: parter și etaj 1.

Pentru aceasta se vor efectua următoarele intervenții la clădirea existentă:

* la parter

▪ realizarea unui gol în peretele din axul 1, între axele D – E, cu dimensiunile de 1,15m x 2,10m – pentru accesul în noul lift;

* la etajul 1:

▪ crearea unei legături dintre hotelul „Dorna” și corpul de clădire nou prin:

* realizarea unui gol de trecere în peretele din axul 1 între axele D – E, cu dimensiunile de 1,15m x 2,10m – pentru accesul în noul lift;
* realizarea unui hol - pentru oprirea noului lift, prin executarea unui perete despărțitor din BCA, de 25cm grosime, reducând suprafața camerei 101;
* realizarea unui gol de trecere în peretele din axul D între axele 1– 2, cu dimensiunile de 1,50m x 2,10m – pentru accesul la pasarela de legătură;

## Extindere hotel Dorna

Aceasta se va realiza prin construirea unui corp nou de clădire care se va amplasa pe parcela liberă nr. 38663 situată vis-a-vis de hotelul existent, la nord de acesta.

În parcela de teren clădirea se va amplasa astfel:

* la aliniament, limita de la sud a parcelei;
* la distanța de minim 0,60m și 2.00 față de limita laterală de la vest;
* la distanța de 4,00 m și 5,15 m față de limita de la est a parcelei.

Clădirea propusă ca extindere a hotelului „Dorna” se va realiza cu regimul de înălțime D+P+5E+M și va avea pe nivele următoarele funcțiuni:

**La demisol**

La acest nivel se vor amenaja:

▪ spațiu tehnic, având:

* zonă pentru centrala termică - în care se vor amplasa: 2 cazane de 301 kW, buncăre pentru peleți, puffer, boiler, pompe, etc.
* zonă pentru amplasarea echipamentelor pentru piscină - stație de tratare a apei, bazine apă, etc.

▪ atelier întreținere;

▪ spălătorie rufe (cearșafuri, fețe de masă, albituri, etc.;) – cu încăpere pentru mașini de spălat și uscat, calandru de călcat; depozitare rufe murdare; depozitare rufe curate;

▪ spațiu depozitare/păstrare echipament sportiv – schiuri, bocanci, sănii; biciclete, etc.;

▪ spațiu depozitare – diverse;

▪ vestiare femei/bărbați, prevăzute cu dușuri, spălătoare, wc;

Pentru personalul de întreținere, accesul la spațiile de la demisol se poate face atât din interior, prin cele două scări închise și ascensor, cât și din exterior.

**La parter**

Parterul este dominat de piscină, care are suprafața luciului de apă de 97,75mp și adâncimea de 1,50m. Pe laturile lungi ale piscinei sunt amenajate zone de relaxare, dotate cu dușuri, grupuri sanitare, bazin apă rece și mobilată cu șezlonguri. Piscina are o zonă pentru relaxare, banchetă cu hidromasaj sub nivelul apei și este dotată cu 2 scări de acces din inox, cascadă de apă, corpuri de iluminat.

Zona SPA se compune din 4 tipuri de saune: umedă, finlandeză, bio și cu sare, care se vor amplasa pe latura scurtă a piscinei.

Utilizatorii zonei SPA vor avea acces și la grupurile sanitare diferențiate pe sexe.

Zona SPA va fi la dispoziția tuturor turiștilor, din cele două corpuri. Turiștii din corpul existent vor veni prin pasarela închisă și vor coborî pe scări sau vor folosi liftul, de la etajul 1 la parter. Turiștii din corpul nou vor putea ajunge din camerele cazare în zona SPA prin cele două scări închise, sau cu cele două lifturi.

Persoanele imobilizare în scaunul cu rotile, vor putea accede în spațiile publice de la parter, etaj 1 și etaj 2, precum și la camerele de cazare din corpul nou urmând traseul: rampă de acces corp existent - lift de persoane nou propus - pasarela închisă – lift persoane corp nou.

La nivelul parterului se va realiza o cale de acces de intervenție și de evacuare în caz de urgențe (incendiu, salvare), din trotuarul străzii Păcii, printr-o rampă cu 7 trepte.

**La etajul 1**

La acest nivel se va amenaja un restaurant, cu maxim 140 locuri la mese, având zonă dans și podium muzică.

Prepararea hranei se va face în spațiul special amenajat pentru bucătărie, care va avea zone distincte pentru bucătărie caldă, preparări, spălător, depozitare, oficiu, bar de zi.

Personalul bucătăriei și a restaurantului va avea acces separat, la demisol, unde sunt prevăzute și vestiarele cu grupurile sanitare, pe sexe. De aici, va ajunge la locurile de muncă folosind scara sau liftul de serviciu.

Clienții restaurantului vor folosi grupurile sanitare amplasate la nivelul următor, (etajul 2), compuse din 4 cabine wc și lavoare pentru femei și 2 cabine wc, pisoar și lavoare pentru bărbați.

De asemenea, la etajul 2 s-a prevăzut un grup sanitar adaptat persoanelor cu handicap.

**La etajul 2**

Spațiul dominant de la acest nivel este sala de conferințe cu 81 locuri.

Accesul la sala de conferințe se va face printr-un hol larg care se amplifică în zona întrării cu un spațiu de discuții, comentarii. Persoanele care vor folosi sala de conferințe vor fi cazate în cele două corpuri ale hotelului, cele cazate în corpul existent urmând a folosi lifturile și pasarela de legătură.

La acest nivel s-a mai prevăzut un spațiu de joacă pentru copiii părinților cazați și un spațiu de socializare, cu zone de discuții, relaxare, jocuri de societate.

**La etajele 3, 4, 5 și mansardă**

Aceste nivele s-au rezervat pentru amenajarea camerelor de cazare.

La fiecare nivel de cazare vor fi câte 7 camere cu 2 locuri, cu suprafețe generoase, fiecare cameră având baie proprie. În băi lavoarul, dușul și vasul wc + bideu vor fi separate prin panouri opace și transparente.

Camera 301 (de la etajul 3) s-a adaptat pentru persoanele imobilizate în scaunul cu rotile.

Înălțimea nivelelor (de pe placă pe placă) va fi de:

* 3,30m la demisol;
* 5,00m la parter și etajul 1;
* 3,70m la etajul 2;
* 3,15m la etajele 1, 2, 3, 4 și 5;

Capacitatea de cazare va crește cu 28 unități de cazare, care se vor realiza în corpul nou (extindere), ajungând în final, cu cele 42 de unități de cazare din corpul existent, la un total de 70 de unități de cazare, din (camere cu 2 locuri și apartamente).

**Pasarela de legătură**

Pasarela va fi corpul care va face legătura, peste strada Păcii, dintre hotelul existent și corpul nou propus în extindere, făcând corp comun cu acestea.

Legătura se va realiza la etajul 1 al hotelului existent și al corpului nou și va servi atât turiștilor cât și personalului care deservesc cele două corpuri. Pentru realizarea legăturii este necesară modificarea camerei nr. 101 de la etajul 1 al corpului existent, conform descrierii anterioare. În corpul nou pasarela se va lega la nivelul etajului 1, în zona casei scării.

* 1. **Justificarea necesității proiectului**

Hotelul „Dorna” se află amplasat în zona centrală a municipiului Vatra Dornei, pe strada Tudor Vladimirescu nr. 5, în apropierea Pârtiei de schi Parc.

Clădirea hotelului este realizată cu regimul de înălțime D+P+5E, are un număr de 42 unități de cazare (camere cu 2 locuri și apartamente) și dispune de spații pentru servirea mesei la nivelul de restaurant clasic și bar.

Hotelul dispune, de asemenea, de bază proprie de tratament balneo-fizioterapie și recuperare medicală, precum și de spații pentru relaxare, hotelul fiind dotat cu piscină, saune, jacuzzi și sală de fitness.

Prin tema de proiectare se solicită mărirea capacității de cazare prin realizarea unui **corp nou de clădire,** care se va amplasa pe o parcelă de teren aflată vis-a-vis de clădirea existentă și realizarea unei legături directe (pasarelă pietonală) între corpul existent și corpul nou, peste strada Păcii.

Oportunitatea investiției este justificată prin accesul la investiție și cazarea tuturor celor doritori de drumeții, excursii, practicarea sporturilor de iarnă, dar și celor interesați de tratamente balneoclimaterice.

În aceste condiții se consideră necesară și oportună realizarea investiției **EXTINDERE HOTEL DORNA.**

* 1. **Valoarea investiției**

Valoarea totală a investiției este de 27.006.056,00 lei, din care construcții + montaj: 18.254.918,00 lei.

* 1. **Perioada de implementare propusă**

Perioada de implementare a investiției va fi de 24 luni de la aprobarea documentației tehnice.

* 1. **Planșe reprezentând limitele amplasamentului, inclusiv orice suprafață de teren solicitată pentru a fi folosită temporar**

Se anexează la documentație planul de situație.

* 1. **Descrierea caracteristicilor fizice ale întregului proiect**

1. *Profilul și capacitatea de cazare*

Prin investiția propusă se dorește realizarea unui hotel, cu structura: cazare, alimentație publică și dotările turistice aferente.

Numărul total al unităților de cazare va fi de 42 de unități de cazare (camera cu 2 locuri și apartamente) și dispune de spații pentru servirea mesei la nivelul de restaurant clasic și bar.

1. *Descrierea amplasamentului și a lucrărilor propuse pe amplasament*

Investiția ce face obiectul documentației se va amplasa în Regiunea de Dezvoltare Nord-Est, pe un teren situat în intravilanul Municipiului Vatra Dornei, județul Suceava.

Parcelele de teren au ca vecinătăți:

* + - parcela 30200:
  + la nord – strada Păcii;
  + la vest – strada Tudor Vladimirescu;
  + la est – teren proprietate particulară (parcela 31561), teren liber;
  + la sud – teren proprietate particulară (parcela 34232), pe care se află o locuință D+P+2E+M și construcții anexă cu regimul de înălțime parter;
    - parcela 38663:
  + la nord – teren proprietate particulară, pe care se află o locuință P+M și construcții anexă cu regimul de înălțime parter;
  + la vest – vila Pinul, P+1E+M (parcela 34668);
  + la est – teren proprietate particulară, pe care se află o locuință P+1E (parcela 38356);
  + la sud – strada Păcii și Hotel „Dorna”, având regimul de înălțime parțial D+P+2E și parțial D+P+5E;

Parcelele de teren care fac obiectul documentației sunt proprietatea S.C. MERIDIAN TURISM S.A. Vatra Dornei și se identifică cu parcela cadastrală nr. 30200, CF nr. 30200, cu suprafața de 824mp și parcela cadastrală nr. 38663, CF nr. 38663, cu suprafața de 891mp.

Conform planului general anexat, amplasamentul investiției este situat la coordonatele stereo 70: **x = 649325 și y = 526775**.

1. *Descrierea fluxului și caracteristicile hotelului*

Spațiile funcționale s-au structurat pe nivele, având la bază prevederile Ordinul președintelui Autorității Naționale pentru Turism nr. 65/2013 pentru aprobarea Normelor metodologice privind eliberarea certificatelor de clasificare a structurilor de primire turistice cu funcțiuni de cazare și alimentație publică, a licențelor și brevetelor de turism, astfel:

**La demisol**

La acest nivel se vor amenaja:

▪ spațiu tehnic, având:

* zonă pentru centrala termică - în care se vor amplasa: 2 cazane de 301 kW, buncăre pentru peleți, puffer, boiler, pompe, etc.
* zonă pentru amplasarea echipamentelor pentru piscină - stație de tratare a apei, bazine apă, etc.

▪ atelier întreținere;

▪ spălătorie rufe (cearșafuri, fețe de masă, albituri, etc.;) – cu încăpere pentru mașini de spălat și uscat, calandru de călcat; depozitare rufe murdare; depozitare rufe curate;

▪ spațiu depozitare/păstrare echipament sportiv – schiuri, bocanci, sănii; biciclete, etc.;

▪ spațiu depozitare – diverse;

▪ vestiare femei/bărbați, prevăzute cu dușuri, spălătoare, wc;

Pentru personalul de întreținere, accesul la spațiile de la demisol se poate face atât din interior, prin cele două scări închise și ascensor, cât și din exterior.

**La parter**

Parterul este dominat de piscină, care are suprafața luciului de apă de 97,75mp și adâncimea de 1,50m. Pe laturile lungi ale piscinei sunt amenajate zone de relaxare, dotate cu dușuri, grupuri sanitare, bazin apă rece și mobilată cu șezlonguri. Piscina are o zonă pentru relaxare, banchetă cu hidromasaj sub nivelul apei și este dotată cu 2 scări de acces din inox, cascadă de apă, corpuri de iluminat.

Zona SPA se compune din 4 tipuri de saune: umedă, finlandeză, bio și cu sare, care se vor amplasa pe latura scurtă a piscinei.

Utilizatorii zonei SPA vor avea acces și la grupurile sanitare diferențiate pe sexe.

Zona SPA va fi la dispoziția tuturor turiștilor, din cele două corpuri. Turiștii din corpul existent vor veni prin pasarela închisă și vor coborî pe scări sau vor folosi liftul, de la etajul 1 la parter. Turiștii din corpul nou vor putea ajunge din camerele cazare în zona SPA prin cele două scări închise, sau cu cele două lifturi.

Persoanele imobilizare în scaunul cu rotile, vor putea accede în spațiile publice de la parter, etaj 1 și etaj 2, precum și la camerele de cazare din corpul nou urmând traseul: rampă de acces corp existent - lift de persoane nou propus - pasarela închisă – lift persoane corp nou.

La nivelul parterului se va realiza o cale de acces de intervenție și de evacuare în caz de urgențe (incendiu, salvare), din trotuarul străzii Păcii, printr-o rampă cu 7 trepte.

**La etajul 1**

La acest nivel se va amenaja un restaurant, cu maxim 140 locuri la mese, având zonă dans și podium muzică.

Prepararea hranei se va face în spațiul special amenajat pentru bucătărie, care va avea zone distincte pentru bucătărie caldă, preparări, spălător, depozitare, oficiu, bar de zi.

Personalul bucătăriei și a restaurantului va avea acces separat, la demisol, unde sunt prevăzute și vestiarele cu grupurile sanitare, pe sexe. De aici, va ajunge la locurile de muncă folosind scara sau liftul de serviciu.

Clienții restaurantului vor folosi grupurile sanitare amplasate la nivelul următor, (etajul 2), compuse din 4 cabine wc și lavoare pentru femei și 2 cabine wc, pisoar și lavoare pentru bărbați.

De asemenea, la etajul 2 s-a prevăzut un grup sanitar adaptat persoanelor cu handicap.

**La etajul 2**

Spațiul dominant de la acest nivel este sala de conferințe cu 81 locuri.

Accesul la sala de conferințe se va face printr-un hol larg care se amplifică în zona întrării cu un spațiu de discuții, comentarii. Persoanele care vor folosi sala de conferințe vor fi cazate în cele două corpuri ale hotelului, cele cazate în corpul existent urmând a folosi lifturile și pasarela de legătură.

La acest nivel s-a mai prevăzut un spațiu de joacă pentru copiii părinților cazați și un spațiu de socializare, cu zone de discuții, relaxare, jocuri de societate.

**La etajele 3, 4, 5 și mansardă**

Aceste nivele s-au rezervat pentru amenajarea camerelor de cazare.

La fiecare nivel de cazare vor fi câte 7 camere cu 2 locuri, cu suprafețe generoase, fiecare cameră având baie proprie. În băi lavoarul, dușul și vasul wc + bideu vor fi separate prin panouri opace și transparente.

Camera 301 (de la etajul 3) s-a adaptat pentru persoanele imobilizate în scaunul cu rotile.

Înălțimea nivelelor (de pe placă pe placă) va fi de:

* 3,30m la demisol;
* 5,00m la parter și etajul 1;
* 3,70m la etajul 2;
* 3,15m la etajele 1, 2, 3, 4 și 5;

Capacitatea de cazare va crește cu 28 unități de cazare, care se vor realiza în corpul nou (extindere), ajungând în final, cu cele 42 de unități de cazare din corpul existent, la un total de 70 de unități de cazare, din (camere cu 2 locuri și apartamente).

1. *Materiile prime, energia și combustibilii utilizați, cu modul de asigurare a acestora*

Materiile prime necesare vor consta în:

* pietriș, nisip, beton simplu și armat;
* cărămidă, gresie, faianță, tencuieli, piatră naturală;
* lemn de construcții, parchet;
* polistiren expandat, vată bazaltică;
* tâmplărie lemn, PVC,
* geam simplu și termopan;
* tablă cu acoperire cu piatră, etc.;

În faza de construcție se va folosi energie și combustibili pentru utilajele de execuție și transport, iar pe durata utilizării energie electrică și combustibil solid consumați de hotel.

În faza de exploatare, ca sursă alternativă de preparare a apei calde se va folosi energia solară, prin prevederea unei instalații solare, cu panouri solare presurizate.

1. *Racordarea la rețelele utilitare existente în zonă*
2. Alimentarea cu apă rece

Sursa de apă pentru obiectivul propus se va sigura de la rețeaua de apă existentă a Municipiului Vatra Dornei, prin racordare la conducta de apă existentă pe strada Păcii, Dn 125, din OL Zn.

Debitul de calcul pentru dimensionarea branșamentului de apă este de q**c** =1,10 l/s. Pentru acest debit se va prevedea o conductă de branșament având Dn 50 mm (2”).

1. Evacuarea apelor uzate

Canalizarea apelor uzate se va face prin racordarea obiectivului la rețeaua existentă în subteranul străzii Păcii, prin intermediul conductelor din țeavă PVC – KG și a căminelor de vizitare.

1. Alimentarea cu energie electrică

Alimentarea cu energie electrică a obiectivului se va realiza din rețeaua de distribuție existentă în zonă prin intermediul unei celule de transformare realizată pe parcela de teren aferentă investiției.

Măsura energiei electrice se va realiza pe joasă tensiune cu un contor electronic trifazat de energie electrică activă și reactivă.

1. Asigurarea cu agent termic

Agentul termic necesar pentru încălzirea spațiilor cât și a apei din piscină se va prepara de grupul de 2 centrale termice (cazane pe pardoseală) de 301kW fiecare, alimentate cu combustibil solid (peleți) care se vor amplasa în demisolul clădirii.

În spațiul centralei se vor mai amplasa:

* boiler vertical de 2000 litri;
* acumulator puffer de 3000 litri;
* vase de expansiune;
* modul de pompare agent termic cazan-puffer;
* modul de pompare agent termic circuit încălzire pardoseală radiantă;
* module de pompare agent termic circuit încălzire pe nivele;
* modul de pompare agent termic circuit încălzire centrală de ventilație;
* modul de pompare agent termic circuit încălzire schimbător de căldură piscină;

Spațiul în care se amplasează utilajele respectă prevederile normativelor în vigoare privind siguranța în exploatare și protecția împotriva incendiilor, prevăzându-se pereți și planșeu rezistenți la foc, conform Normativ I 13-2015 și Normativ P119 – 1999.

În sala cazanelor se asigură o bună iluminare și ventilație naturală.

Accesul în spațiul centralei se face din exterior, printr-o ușă în două canaturi cu deschidere spre exterior.

Evacuarea gazelor arse de la cazanul de încălzire se va face prin coșuri de fum etanșe, din elemente metalice termoizolate având diametrul interior de minim 350mm și înălțimea de minim 31 m.

Dispersia în atmosferă a gazelor de ardere se va face cu obligativitatea ca noxele conținute în aceste gaze să se încadreze în limitele admise pentru concentrațiile din aer.

Ca sursă alternativă pentru prepararea apei calde menajere va fi energia solară, prin montarea de panouri solare presurizate.

1. *Descrierea lucrărilor de refacere a amplasamentului în zona afectată de execuția investiției*

Se va reface covorul vegetal din jurul clădirii. Trotuarul adiacent străzii Păcii va fi refăcut pe porțiunea afectată.

La finalizarea lucrărilor se vor îndepărta deșeurile – prin agenți economici autorizați, utilajele și excesul de pământ.

1. *Căi noi de acces sau schimbări ale celor existente;*

Prin realizarea prezentei lucrări nu se vor crea sau schimba căi de acces.

Accesul în incinta hotelului se va face din drumul existent printr-o alee carosabilă cu îmbrăcăminte din dale prefabricate din beton.

1. *Resursele naturale folosite în construcție și funcționare;*

Principalele resurse naturale folosite în cadrul lucrării sunt:

* pietriș, nisip, beton simplu și armat;
* cărămidă, gresie, faianță, tencuieli, piatră naturală;
* lemn de construcții, parchet;
* polistiren expandat, vată bazaltică;
* tâmplărie lemn, PVC,
* geam simplu și termopan;
* tablă cu acoperire cu piatră, etc.;

1. *Metode folosite în construcție/demolare*

Conform tehnologiei de construire a antreprenorului.

1. *Planul de execuție, cuprinzând faza de construcție, punerea în funcțiune, exploatare, refacere și folosire ulterioară*

Fazele de desfășurare ale proiectului sunt următoarele:

* amenajarea organizării de șantier;
* semnalarea zonelor cu risc de accidentare;
* pregătirea terenului pentru săpare;
* săpătura pentru fundații;
* turnarea betonului in fundația stâlpului;
* realizarea prizelor de împământare ;
* turnarea stâlpilor din beton armat la parter și realizarea zidăriei;
* turnarea planșeului peste parter;
* turnarea stâlpilor din beton armat la etaj 1 și realizarea zidăriei;
* turnarea planșeului peste etaj 1;
* turnarea stâlpilor din beton armat la etaj 2 și realizarea zidăriei;
* turnarea planșeului peste etaj 2;
* turnarea stâlpilor din beton armat la mansardă și realizarea zidăriei;
* realizarea acoperișului, șarpanta și învelitoarea;
* realizarea finisajelor interioare și exterioare;
* realizarea instalațiilor interioare;
* realizarea rețelelor exterioare: săpături, pozare țevi, conducte, cămine;

1. *Relația cu alte proiecte existente sau planificate*

Obiectivul proiectat va funcționa ca extindere a hotelului existent (hotel „Dorna”), legătura cu acesta realizându-se printr-o pasarelă de legătură care va traversa strada Păcii la o înălțime de minim 5,00 m de aceasta.

Funcțiunile proiectate în clădirea propusă vor fi complementare și suplimentare celor din hotelul existent. Se vor realiza spații de cazare suplimentare, se va mări capacitatea restaurantului prin realizarea unei săli noi în corpul nou la etaj 1, se va construi o piscină cu saune și zone de relaxare la parterul clădirii noi iar la etajul 2 se va realiza o sală de conferințe și spații pentru petrecerea timpului liber.

1. *Detalii privind alternativele care au fost luate în considerare*

Pentru realizarea obiectivului nu au fost luate alte soluții alternative în considerare.

1. *Alte activități care pot apărea ca urmare a proiectului (de exemplu, extragerea de agregate, asigurarea unor noi surse de apă, surse sau linii de transport al energiei, creșterea numărului de locuințe, eliminarea apelor uzate și a deșeurilor)*

Activitatea ce va apărea ca urmare a proiectului va fi cea legată de activități de primire turistică.

1. *Alte autorizații cerute pentru proiect.*

Conform Certificatului de Urbanism nr. 23 din 14.02.2019 emis de Primăria Municipiului Vatra Dornei, anexat.

1. **DESCRIEREA LUCRĂRILOR DE DEMOLARE**

Nu este cazul. Pentru realizarea investiției nu sunt necesare lucrări de demolare.

1. **DESCRIEREA AMPLASĂRII PROIECTULUI**
2. *Distanța față de granițe pentru proiectele care cad sub incidența Convenției privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001, cu completările ulterioare;*

Nu este cazul, proiectul nu intră sub incidența Convenției privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001, cu completările ulterioare.

1. *Localizarea proiectului în raport cu patrimoniul cultural*

În zona în care se propune amplasarea investiției nu se găsesc obiective din patrimoniul cultural, potrivit Listei monumentelor istorice actualizată, aprobată prin Ordinul ministrului culturii și cultelor nr. 2314 / 2004, cu modificările ulterioare.

1. *Coordonatele geografice ale amplasamentului*

Conform planului general anexat, amplasamentul investiției este situat la coordonatele stereo 70: **x = 649325** și **y = 526775**.

1. **DESCRIEREA TUTUROR EFECTELOR SEMNIFICATIVE POSIBILE ASUPRA MEDIULUI AL PROIECTULUI, ÎN LIMITA INFORMAȚIILOR DISPONIBILE**
2. **Surse de poluanți și instalații pentru reținerea, evacuarea și dispersia poluanților în mediu:**
   1. *Protecția calității apelor*

Apele de pe acoperișul clădirii vor fi conduse la sol prin jgheaburi și burlane, la trotuarele și rigolele din jurul clădirii, după care se vor infiltra în pământ.

Apele menajere de la punctele sanitare din obiectivul propus se vor colecta, prin conducte etanșe și cămine, gravitațional, și se vor deversa în rețeaua de canalizare a orașului printr-un cămin de racord.

* 1. *Protecția aerului*

Obiectivul propus, cu destinația hotel, nu este generator de poluanți pentru aer.

Emisiile provenite din arderea combustibilului lemnos în centrala termică (care asigura agentul termic încălzitor și apă calda menajeră), vor fi dispersate în atmosferă printr-un coș de fum dimensionat corespunzător.

* 1. *Protecția împotriva zgomotului și vibrațiilor*

Nu este cazul.

* 1. *Protecția împotriva radiațiilor*

Nu este cazul.

* 1. *Protecția solului și subsolului*

Amplasarea obiectivului se face într-o zonă situată în intravilanul localității, terenul încadrându-se în categoria curți construcții.

Pe parcursul execuției și al exploatării obiectivului se vor lua măsuri de prevenire pentru eroziunea solului și de stabilizare permanente a taluzurilor, zidurilor de sprijin și a platformelor carosabile sau pietonale.

În perioada de construire sursele de poluanți pentru sol pot fi eventualele scurgeri de carburanți și uleiuri de la utilajele folosite pentru săpătura fundațiilor, sau a autovehiculelor care aduc materiale. Pot exista de asemenea și depuneri de pulberi pe sol, provenite de la materialele de construcție utilizate.

Se vor realiza plantații de protecție și ierbări, pentru protecția și stabilitatea taluzurilor și în general a solului (acolo unde este cazul).

Prin execuția de calitate a racordului de apă rece și a rețelelor de canalizare (folosindu-se și materiale de calitate superioară și îmbinări etanșe) se vor elimina în totalitate infiltrațiile sau scurgerile de ape în sol, menținându-se calitatea acestuia în parametrii normali.

* 1. *Protecția ecosistemelor terestre și acvatice*

Prin amplasarea obiectivului propus nu va fi afectată fauna, flora terestră și acvatică sau monumente ale naturii și arii protejate.

* 1. *Protecția așezărilor umane și a altor obiective de interes public*

Obiectivul se propune a se amplasa în intravilanul Municipiului Vatra Dornei, într-o zonă cu un grad ridicat de ocupare a terenului, teren cu categoria de folosință curți construcții.

Folosința actuală a terenului este curți construcții, cu destinația propusă teren pentru construcții.

Ca vecinătăți, cea mai apropiată clădire se va afla la distanța de cca. 3,40 m față de obiectivul propus.

* 1. *Gospodărirea deșeurilor generate pe amplasament*

Deșeurile rezultate în urma activităților desfășurate în cadrul investiției propuse se încadrează în anexa 2 la HGR nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, categoria de deșeuri 15. deșeuri de ambalaje, subgrupa 15.01 și categoriile:

* 15.01.01 – ambalaje de hârtie și carton – cca 1,5 tone/an
* 15.01.02 – ambalaje din materiale plastice – cca. 1,5 tone/an
* 15.01.03 – ambalaje din lemn – cca. 0,5 tone/an
* 15.01.04 – ambalaje metalice – cca 0,5 tone/an
* 15.01.07 – ambalaje din sticlă – cca 0,5 tone/an

Deșeurile se vor depozita pe sortimente în pubele închise ermetic, care vor fi amplasate într-un punct gospodăresc propriu, de unde vor fi colectate și transportate la groapa de gunoi, de către firme specializate, în baza unui contract de prestări servicii.

* 1. *Gospodărirea substanțelor și preparatelor chimice periculoase*

Nu este cazul.

1. **UTILIZAREA RESURSELOR NATURALE, ÎN SPECIAL A SOLULUI, A TERENURILOR, A APEI ȘI A BIOSFEREI**
2. **DESCRIEREA ASPECTELOR DE MEDIUSUSCEPTIBILE A FI AFECTATE ÎN MOD SEMNIFICATIV DE PROIECT**
   1. *Impactul asupra populației, sănătății umane, biodiversității (acordând o atenție specială speciilor și habitatelor protejate), conservarea habitatelor naturale, a florei și a faunei sălbatice, etc.*

Amplasamentul pe care se propune amplasarea hotelului este liber de construcții.

Populația din zonă, formată în general de turiști cazați în pensiuni sau hoteluri, poate fi deranjată de zgomotul produs de utilaje în timpul execuției, dar nivelul de zgomot va fi în limita permisă de legislația în vigoare. Se estimează un impact negativ nesemnificativ, indirect și temporar asupra sănătății populației, peisajului și respectiv biodiversității – pe amplasament nefiind identificate specii sau habitate pentru care au fost declarate ariile naturale protejate.

* 1. *Extinderea impactului (zona geografică, numărul populației / habitatelor/speciilor afectate) ;*

Nu este cazul .

* 1. *Magnitudinea și complexitatea impactului;*

Impactul va fi nesemnificativ, local, doar pe perioada execuției construcției.

* 1. *Probabilitatea impactului;*
  2. *Durata, frecvența și reversibilitatea impactului;*

Impactul va fi nesemnificativ, local, doar pe perioada execuției construcției.

* 1. *Măsurile de evitare, reducere sau ameliorare a impactului semnificativ asupra mediului*;

Se vor respectarea normelor de utilizare a echipamentelor.

* 1. *Natura transfrontalieră a impactului.*

Nu este cazul.

1. **PREVEDERI PENTRU MONITORIZAREA MEDIULUI**

*Dotări și măsuri prevăzute pentru controlul emisiilor de poluanți în mediu, inclusiv pentru conformarea la cerințele privind monitorizarea emisiilor prevăzute de concluziile celor mai bune tehnici disponibile aplicabile. Se va avea în vedere ca implementarea proiectului să nu influențeze negativ calitatea aerului în zonă.*

Dotările și măsurile de control al emisiilor de poluanți în mediu aferente obiectivului vor respecta legislația de protecție a mediului în vigoare.

1. **LEGĂTURA CU ALTE ACTE NORMATIVE ȘI/SAU PLANURI PROGRAME / STRATEGII / DOCUMENTE DE PLANIFICARE**
2. *Justificarea încadrării proiectului, după caz, în prevederile altor acte normative naționale care transpun legislația Uniunii Europene: Directiva 2010/75/UE (IED) a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării),etc.*

Nu este cazul.

1. *Se va menționa planul/programul/strategia/documentul de programare/planificare din care face proiectul, cu indicarea actului normativ prin care a fost aprobat.*

Nu este cazul.

1. **LUCRĂRI NECESARE ORGANIZĂRII DE ȘANTIER**
   1. *Descrierea lucrărilor necesare organizării de șantier*

* amenajarea unei zone pentru depozitarea materialelor și a echipamentelor de lucru;
* lucrări de asigurare, avertizare și împrejmuire a organizării de șantier;
* lucrări de asigurare a utilităților;
  1. *Localizarea organizării de șantier*

Organizarea de șantier se va amplasa pe terenul proprietatea beneficiarului, teren aferent investiției.

* 1. *Descrierea impactului asupra mediului a lucrărilor organizării de șantier*

Datorită anvergurii mici a organizării de șantier nu va exista un impact semnificativ asupra mediului.

* 1. *Surse de poluanți și instalații pentru reținerea, evacuarea și dispersia poluanților în mediu în timpul organizării de șantier*

În timpul organizării de șantier, poluanții vor consta în emisiile de praf, la care se vor adăuga gazele de eșapament produse de motoarele utilajelor care vor transporta materialele de construcție precum și de utilajele necesare pentru executarea săpăturilor și ridicare de materiale. Emisiile vor fi de durată scurtă și nu sunt necesare instalații speciale pentru reținerea acestora.

* 1. *Dotări și măsuri prevăzute pentru controlul emisiilor de poluanți în mediu*

Pentru o emisie cât mai redusă de poluanți în mediu se vor folosi, pe toată durata de implementare a proiectului, utilaje/echipamente cu verificările tehnice la zi.

1. **LUCRĂRI DE REFACERE A AMPLASAMENTULUI LA FINALIZAREA INVESTIȚIEI, ÎN CAZ DE ACCIDENTE ȘI/SAU LA ÎNCETAREA ACTIVITĂȚII, ÎN MĂSURA ÎN CARE ACESTE INFORMAȚII SUNT DISPONIBILE**
   1. *Lucrările propuse pentru refacerea amplasamentului la finalizarea investiției, în caz de accidente și/sau la încetarea activității*

La finalizarea investiției se vor întreprinde următoarele lucrări:

* îndepărtarea tuturor utilajelor folosite, precum și a materialelor neutilizate;
* transportul deșeurilor conform cerințelor gestionării deșeurilor;
* deșeurile valorificabile: conform cerințelor gestionării deșeurilor.

La încetarea activității în cadrul amplasamentului, se vor face deconectările de la rețeaua electrică existentă care alimentează consumatorul; se va trece apoi la demontarea racordului electric, pentru a se elibera terenul.

* 1. *aspecte referitoare la prevenirea și modul de răspuns pentru cazuri de poluări accidentale*

În perioada de execuție, șeful de șantier va fi instruit cu privire la modul de a acționa în cazul producerii unor accidente/avarii care pot provoca poluări.

* 1. *aspecte referitoare la închiderea/dezafectarea/demolarea instalației*

Obiectivul proiectat va intra în rețeaua turistică, astfel nu se ia în considerare demolarea construcției.

* 1. *modalități de refacere a stării inițiale/reabilitare în vederea utilizării ulterioare a terenului*

Nu este cazul.

1. **ANEXE - PIESE DESENATE**
2. *Planul de încadrare în zonă a obiectivului și planul de situație, cu modul de planificare a utilizării suprafețelor; formele fizice ale proiectului (planuri, clădiri, alte structuri, materiale de construcție și altele); planșe reprezentând limitele amplasamentului proiectului, inclusiv orice suprafață de teren solicitată pentru a fi folosită temporar (planuri de situație și amplasamente);*

La documentație se anexează:

A01 – Plan de încadrare în teritoriu

A02 – Plan de situație

A03 – Plan parter – hotel

1. **PENTRU PROIECTELE CARE INTRĂ SUB INCIDENȚA PREVEDERILOR ART. 28 DIN ORDONANȚA DE URGENȚĂ A GUVERNULUI NR. 57/2007 PRIVIND REGIMUL ARIILOR NATURALE PROTEJATE, CONSERVAREA HABITATELOR NATURALE, A FLOREI ȘI FAUNEI SĂLBATICE, APROBATĂ CU MODIFICĂRI ȘI COMPLETĂRI PRIN LEGEA NR. 49/2011, CU MODIFICĂRILE ȘI COMPLETĂRILE ULTERIOARE, MEMORIUL VA FI COMPLETAT CU URMĂTOARELE**

Nu este cazul.

1. **PENTRU PROIECTELE CARE SE REALIZEAZĂ PE APE SAU AU LEGĂTURĂ CU APELE, MEMORIUL VA FI COMPLETAT CU URMĂTOARELE INFORMAȚII, PRELUATE DIN PLANURILE DE MANAGEMENT BAZINALE, ACTUALIZATE**

Nu este cazul.

1. **Criteriile prevăzute în anexa nr. 3 la Legea nr. 292/2018 privind evaluarea impactului anumitor proiecte publice și private asupra mediului se iau în considerare, dacă este cazul, în momentul compilării informațiilor în conformitate cu punctele III-XIV**

Semnătura și ștampila titularului

… … … … … …